Tore Ludvik Jensen Vaksvik

Tore Ludvik Jensen Vaksvik (født 5. januar 1872 i Ørskog, død 3. august 1950) var en norsk gårdbruker og politiker for Venstre.

Vaksvik fikk utdanning på Sunnmøre amtsskole og Vestnes landbruksskole. Han var gårdbruker fra 1895 og poståpner fra 1907.

Han var medlem av Ørskog herredsstyre fra 1902 til 1934, varaordfører i 11 år og ordfører fra 1919 til 1934. Han hadde også ei rekke andre kommunale og fylkeskommunale verv, i tillegg til at han var styremedlem i Ørskog Sparebank fra 1907 til 1941.

Vaksvik var valgmann ved stortingsvalget i 1903. Han var vararepresentant til Stortinget fra Nordre Søndmør krets i Romsdals amt 1916–1918 og fra Indre Sunnmør krets (samme krets, annet navn) 1919–1921. Han møtte ei kort tid høsten 1917.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Romsdals amt
Vararepresentanter til Stortinget
Ordførere i Ørskog
Venstre-ordførere i Møre og Romsdal
Norske bønder
Personer fra Ørskog kommune